Valge tänav

Valge tänav on tänav Tallinnas Lasnamäe linnaosas Kurepõllu ja Uuslinna asumis.http://www.eki.ee/knab/tallinn1.htm

Tänav algab Laagna teelt ja lõppeb Turba tänavaga ristudes. Tänava pikkus on umbes 1400 m.

Valge tänav sai nime 5. detsembril 2001. Tänav on saanud nime Põhjatuletorni (Valge majaka) järgi. Enne seda oli praegune Valge tänav Lasnamäe tänava osa.Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk 301 Tallinna ülemise tuletorni (Punase majaka) juures olev tänav kannab aga Punase tänava nime.

 Hoonestus 
Aadressil Weizenbergi 34 / Valge 1 asub Kumu.

Aadressil Valge 3 on Tallinna Põhja tuletorn ehk Valge majakas. Nimest hoolimata on tuletorn värvilt pleekinud roosa. Algselt oli punane majakas hoopis Tallinna ülemine tuletorn, aga 1914. aastal vahetati nende värvid ära ja nii sai Valge majakas oma tänase värvi.Josef Kats. "Majakad ja värvipimedus: kui Punane on tegelikult Valge" Lasnamäe leht, 16. november 2020

Aadressil Valge 3/1 asub Laevaliikluse Korraldamise Keskuse hoone.

Aadressil Valge 4 asub Transpordiameti peahoone.

Aadressil Valge 6a asub endise Uuslinna mereväelinnaku Uuslinna staabihoone (vaadatud 01.11.2022) (Novõi Gorodok) ja Uuslinna mereväelinnaku peavahihoone.

Aadressil Valge 16 asub endine EMT peahoone.

 Galerii 

Viited


Välislingid

Kategooria:Lasnamäe linnaosa tänavad